VSA se rykstes bekend gemaak | Maroela Media
Bill Gates, medestigter van Microsoft.
Forbes het sy jongste lys van die 400 rykste Amerikaners bekend gemaak. Die miljardêrs op dié lys is gesamentlik $2,4 biljoen werd.
Bill Gates, stigter van Microsoft, is vir die 23ste agtereenvolgende jaar steeds die rykste man in die VSA met 'n netto waarde van $81 miljard.
Om dié lys te haal, moet jy ten minste $1,7 miljard werd wees. Jeff Bezos, hoof van Amazon, het Warren Buffet, hoof van Berkshire Hathaway, intussen onttroon as die tweede rykste persoon in die VSA. Bezos is $67 miljard werd terwyl Buffet 'n netto waarde van $65,5 miljard het. Buffet was vir 15 jaar lank tweede op die lys.
Mark Zuckerberg, uitvoerende hoof van Facebook, is vir die eerste keer in die top-vyf en beklee vanjaar die vierde plek met 'n netto waarde van $55,5 miljard, gevolg deur Larry Elllison, medestigter van die sagtewaremaatskappy Oracle, met $49,3 miljard.
Die Amerikaanse presidentskandidaat Donald Trump is vanjaar 156ste op die lys en is $3,7 miljard werd.
'n Totaal van 266 mense op die lys is selfgemaakte miljardêrs. Daar is 51 vroue op die lys sowel as 'n bykomende sewe vroue wat hul mans se rykdom deel en saam met hulle gelys word. Die jongste miljardêr op die lys is Evan Spiegel (26). Hy is die uitvoerende hoof van Snapchat en is $2,1 miljard werd. Die oudste miljardêr is David Rockefeller sr. (101). Hy is $3,1 miljard werd.
Die wêreld in foto's – 7 Oktober 2016
Hoeveel persent van die 400 is van Joodse afkoms? Ek glo baie want hulle het hulle prioriteite en lewenswyse reg en ons kan baie by hulle leer.
Sekerlik is hulle $2.4 TRILJOEN werd, nie net $2.4 MILJARD nie?
Stem saam met Thuunda.Sover ek weet is Bill Gates alleen $81 biljoen werd.
Ek gaan die ouens begin rente vra.
Wie was die eerste onnosel wat die internasionale terme in Afrikaans verkeerd gebruik het? Dis verwarrend om die minste te se. Bly by terme wat almal kan verstaan, as daar nie SI terme is nie…